open-index/open-wikipedia-markdown huggingface dataset:
ஐக்கிய நாடுகள் மனித உரிமைகள் குழு

**ஐக்கிய நாடுகள் மனித உரிமைகள் குழு** என்பது 18 வல்லுனர்களை உள்ளடக்கிய ஓர் ஐக்கிய நாடுகள் அமைப்பு ஆகும். குடிசார் மற்றும் அரசியல் உரிமைகள் பன்னாட்டு ஒப்பந்தம் தொடர்பில் ஐக்கிய நாடுகள் அவையின் 162 உறுப்பு நாடுகளிடமிருந்து பெறப்படும் அறிக்கைகளை ஆராய்வதும், விருப்பு நடபடிகளுக்கு அடங்கிய 112 நாடுகள் தொடர்பான முறையீடுகளை ஆய்வு செய்வதும் இக்குழுவின் பணி. இக்குழு ஆண்டிற்கு மூன்று முறை கூடுகிறது. வசந்த காலத்தில் நியூ யார்க்கில் அமைந்துள்ள ஐக்கிய நாடுகள் அவையின் தலைமை அலுவலகத்திலும், கோடையிலும், இலையுதிர் காலத்திலும் செனீவாவில் உள்ள அலுவலகத்திலும் கூட்டங்கள் நடைபெறுவது வழக்கம். இக்குழு ஐக்கிய நாடுகள் அவையுடன் தொடர்புடையனவும், வெவ்வேறு மனித உரிமைகள் ஒப்பந்தங்களைச் செயல்படுத்துவதற்காக உருவாக்கப்பட்ட 9 மனித உரிமைகள் ஒப்பந்த அமைப்புகளில் ஒன்று.

மனித உரிமைகள் குழு, பட்டய அடிப்படையிலான உயர்மட்ட அமைப்பான மனித உரிமைகள் ஆணையம் அல்லது அதன் மாற்றீடாக உருவான மனித உரிமைகள் மன்றத்திலிருந்தும் வேறானது. மனித உரிமைகள் குழுவின் உறுப்பினர்கள் நல்லொழுக்கம் உடையவர்களாகவும், மனித உரிமைகள் துறை தொடர்பில் தகுதி வாய்ந்தவர்களாகவும் இருக்க வேண்டும். இவர்களை உறுப்பு நாடுகளே தெரிவு செய்கின்றனவெனினும், இவர்கள் நாடுகளின் சார்பாளர்களாக அல்லாமல் தனிப்பட்ட முறையிலேயே தெரிவு செய்யப்படுகின்றனர்.

இதன் முதலாவது விருப்பு நடபடிகளை 112 நாடுகள் ஏற்றுக்கொண்டுள்ளன. இதன்படி மேற்படி நாடுகளின் ஆளுகைக்கு உட்பட்டவர்கள், அந்தந்த நாடுகளில் குறித்த மனித உரிமை ஒப்பந்தங்கள் மீறப்பட்டுள்ளனவா என்பதைத் தீர்மானிப்பதற்காக ஐக்கிய நாடுகள் மனித உரிமைகள் குழுவிடம் முறையிடலாம். இந்நாடுகளைப் பொறுத்தவரை மனித உரிமைகள் குழு, மனித உரிமைகள் மீறலுக்கான ஒரு குறை தீர்க்கும் பொறிமுறையாகச் செயல்படுகிறது. முதலாவது மனித உரிமைகள் நடபடி 1976 மார்ச் 23 அன்று நடைமுறைக்கு வந்தது.

இதன் இரண்டாவது விருப்பு நடபடி மரணதண்டனை ஒழிப்பு தொடர்பானது. இது 1991 ஆம் ஆண்டு சூலை 11 ஆம் தேதியில் இருந்து நடைமுறையில் உள்ளது. இந்த நடபடியை 71 நாடுகள் ஏற்றுக்கொண்டுள்ளன.

## இதனையும் பார்க்க
* மனித உரிமைகளுக்கான ஐக்கிய நாடுகள் அமைப்பு
* ஐக்கிய நாடுகள் மனித உரிமைகள் ஆணையம்

## மேற்கோள்கள்

பகுப்பு:ஐக்கிய நாடுகள் சபை
பகுப்பு:ஐக்கிய நாடுகளும் மனித உரிமைகளும்
தீபகற்ப மலேசியா

**தீபகற்ப மலேசியா** (*Peninsular Malaysia*; மலாய்: *Semenanjung Malaysia*); என்பது மலேசியாவின் மேற்கு நிலப் பகுதியைக் குறிப்பதாகும். மலேசியாவின் இன்னொரு பகுதியான, சபா, சரவாக் பகுதிகளைக் கொண்ட கிழக்கு மலேசியா என்பது இந்தோனேசியத் தீவின் ஒரு பகுதியாகும்.

இது மலேசிய மூவலந் தீவில் இருந்து தென்சீனக் கடலால் பிரிக்கப்பட்டு இருக்கும் நிலப்பகுதி. முன்னர் **மலாயா**, என்பது மலாயா தீபகற்பத்தில் (மலேசிய மூவலந்தீவில்) அமைந்திருக்கிறது.

தீபகற்ப மலேசியா மலேசியாவின் ஒரு பகுதியாகும். தீபகற்ப மலேசியா மேற்கு மலேசியா (*Malaysia Barat*) அல்லது *மலாயா மாநிலங்கள்* (*Negeri-negeri Tanah Melayu*) என்றும் அழைக்கப்படுகிறது.

இதன் பரப்பளவு 131,598 சதுர கி.மீ. (50,810 சதுர மைல்கள்). இது வடக்கே தாய்லாந்து நாட்டை நில எல்லையாகக் கொண்டுள்ளது. தெற்கே சிங்கப்பூர் உள்ளது. மேற்கே மலாக்கா நீரிணைக்கு மறுகரையில் சுமாத்திரா தீவு அமைந்துள்ளது. கிழக்கே தெற்கு சீனக் கடலுக்கு மறுகரையில் கிழக்கு மலேசியா (போர்னியோ தீவில்) உள்ளது. இது ஏறத்தாழ 21 மில்லியன் மக்கள் தொகையைக் கொண்டுள்ளது.

## மாநிலங்களும் பிரதேசங்களும்

தீபகற்ப மலேசியாவில் 11 மாநிலங்களும், இரண்டு நடுவண் பிரதேசங்களும் அமைந்துள்ளன:

**வடக்குப் பகுதி*: பெர்லிசு, கெடா, பினாங்கு, பேராக்
**கிழக்குக்கரைப் பகுதி*: கிளாந்தான், திரங்கானு, பகாங்
**மத்திய பகுதி*: சிலாங்கூர், நடுவண் பிரதேசங்கள் கோலாலம்பூர், புத்ராசெயா
**தெற்குப் பகுதி*: நெகிரி செம்பிலான், மலாக்கா, சொகூர்

## மக்கள் பரம்பல்

தீபகற்ப மலேசியாவின் பெரும்பான்மையான மக்கள் மலாய் மக்கள் ஆவர். இவர்கள் பெரும்பாலும் முசுலிம்கள் ஆவர். கணிசமான அளவில் சீனர், இந்தியர் மக்களும் வாழ்கின்றனர்.

இப்பகுதியின் மரபுவழி மகக்ள் மலேசியப் பழங்குடியினர் ஆவர். கிட்டத்தட்ட 140,000 பழங்குடியினர். பெரும்பாலும் மலாயா தீபகற்பத்தின் உட்பகுதிகளில் வாழ்கின்றனர்.

## அடிக்குறிப்புகளும் மேற்கோள்களும்

## வெளி இணைப்புகள்

* 

பகுப்பு:மலேசியாவின் புவியியல்
பகுப்பு:தீபகற்ப மலேசியா
பகுப்பு:மலாயா
பகுப்பு:மலாய் தீபகற்பம்
முதலெழுத்துப் புதிர்

**முதலெழுத்துப் புதிர்** (*Acrostic*) என்பது ஒரு உரை, வாசகம், பத்தி, சொற்றொடர் போன்ற ஏதாவது ஒரு எழுத்து வடிவத்தை, அல்லது சொற்களின் தொகுப்பை, அவற்றிலுள்ள முதலெழுத்துக்கள் அல்லது முதலில் வரும் அசைவுகள் (syllable) அல்லது முதல் சொற்கள் போன்றவற்றில் ஏதாவது ஒன்றைக் கொண்டு ஆக்கப்படும் ஒரு கவிதை, செய்யுள், வாக்கியம் போன்ற ஒரு எழுத்து வடிவமாகும். இதனைக் குறிக்கும் Acrostic என்ற ஆங்கிலச் சொல்லுக்கு கிரேக்க மொழியில், 'akros' என்பதற்கு 'முதல்' என்றும், 'stíchos' என்பதற்கு 'பாடல் வரி' அல்லது 'கவிதை வரி' என்றும் பொருள் வழங்கப்படுகின்றது. எனவே இந்த முதலெழுத்துப் புதிரை, **முதல்வரிப் புதிர்**, **முதலெழுத்து செய்யுள்**, **முதல்வரி செய்யுள்** என்றும் அழைக்கலாம்.

இவ்வாறான கவிதை அல்லது செய்யுளை ஆக்குவது, நினைவில் வைத்துக் கொள்ள சிரமமாக இருக்கும் எழுத்து வடிவங்களை இலகுவில் நினைவில் நிறுத்திக்கொள்ள உதவும். நினைவு கொள்ளவேண்டிய சொற்களின் தொகுப்பையோ, அல்லது ஒரு உரையையோ, அவற்றின் முதல் எழுத்து, அல்லது வரிகளைக் கொண்டு, இயல்பாக இலகுவில் நினைவில் கொள்ளக்கூடிய ஒரு கவிதையாகவோ, அல்லது வாக்கியமாகவோ, அல்லது சாதாரண உரைநடை வடிவிலோ அமைத்துக் கொள்வதன் மூலம், குறிப்பிட்ட விடயத்தில் நினைவாற்றலைக் கூட்டிக் கொள்ளலாம். இதனால் இது முதலெழுத்து நினைவி எனவும் அழைக்கப்படலாம்.

## எடுத்துக்காட்டுக்கள்
### ஆவர்த்த அட்டவணை மூலகங்கள்
ஆவர்த்தன அட்டவணையில் உள்ள தனிமங்களை ஒழுங்கு வரிசையில் நினைவில் கொள்வதற்காக அமைக்கப்பட்ட முதலெழுத்துப் புதிர்:
* இரண்டாம் கூட்ட தனிமங்களான Li, Be, B, C, N, O, F, Ne என்பவற்றில், Ne தவிர்ந்த ஏனையவற்றை நினைவில் கொள்வதற்கு:
:**<font color="green">L</font>**isten **<font color="green">B</font>** **<font color="green">B</font>** **<font color="green">C</font>** **<font color="green">N</font>**ot **<font color="green">O</font>**n **<font color="green">F</font>**riday - (பிபிசி யின் தமிழ் ஒலிபரப்பான பிபிசி தமிழோசை முன்னர் வெள்ளிக்கிழமைகளில் ஒலிபரப்பாவது இல்லை. இதனையும் மனதில் கொண்டு இந்த வாக்கியம் ஆக்கப்பட்டுள்ளது.) 
* மூன்றாம் கூட்ட தனிமங்களான Na, Mg, Al, Si, P, S, Cl, Ar  என்பதை நினைவில் கொள்வதற்கு:
:நான் மடையன் அல்ல, சிவா பொய் சொல்லிக் குழப்பப் பார்க்கிறான்.
:**<font color="green">நா</font>**ன் **<font color="green">ம</font>**டையன் **<font color="green">அல்</font>**ல, **<font color="green">சி</font>**வா **<font color="green">பொ</font>**ய் **<font color="green">சொ</font>**ல்லிக் **<font color="green">குழ</font>**ப்பப் பா(ப்+**<font color="green">ஆர்</font>)**க்கிறான். இங்கே சொற்களின் அசைவுகளைத் தமிழில் நினைவில் வைத்திருக்க பகடியாக ஒரு வாக்கியம் அமைக்கப்பட்டுள்ளது.
:நா = Na, ம = Mg, அ = Al, சி = Si, பொ = P, சொ = S, கு = Cl, பா = ப் + ஆ = Ar

### வானவில்லின் வண்ணங்கள்
வானவில்லில் உள்ள நிறங்களை, அல்லது கட்புலனாகும் நிறமாலையின் நிறங்களை நினைவில்கொள்ள அமைக்கப்பட்ட முதலெழுத்துப் புதிர்:
* அலைநீளம் குறைவான நிறத்தில் இருந்து அலைநீளம் கூடிய நிறத்திற்கு, VIBGYOR - **V**iolet (ஊதா), **I**ndigo (கருநீலம்), **B**lue (நீலம்), **G**reen (பச்சை), **Y**ellow (மஞ்சள்), **O**range (செம்மஞ்சள்), **R**ed (சிவப்பு) 
* அலைநீளம் கூடிய நிறத்தில் இருந்து அலைநீளம் குறைவான நிறத்திற்கு, Richard Of York Gave Battle In Vain
* அலைநீளம் கூடிய நிறத்தில் இருந்து அலைநீளம் குறைவான நிறத்திற்கு, Roy G. Biv - **R****o****y** **G**. **B****i****v**


## மேற்கோள்கள்

பகுப்பு:இலக்கியம்
பகுப்பு:சொல் விளையாட்டுகள்
இசாஅத்துல் இஸ்லாம் (இலங்கை சிற்றிதழ்)

**இசாஅத்துல் இஸ்லாம்** இலங்கை பேருவளையிலிருந்து 1975ம் ஆண்டில் வெளிவந்த ஒரு இசுலாமிய மாத இதழாகும்.

## வெளியீடு
* இசாஅத்துல் இஸ்லாம் குழு. 

## பொருள்
இசாஅத்துல் இஸ்லாம் என்ற அரபுப் பதத்தின் பொருள் இஸ்லாமிய பிரசாரம் என்பதாகும்

## உள்ளடக்கம்
இவ்விதழில் இசுலாமிய மார்க்கப் பிரசாரத்தை மேற்கொள்ளக்கூடிய வகையில் ஆக்கங்கள் இடம்பெற்றன. கட்டுரைகள், குர்ஆன், ஹதீஸ்கள் என்பனவும் காணப்பட்டன. குத்பா உரைகள் மற்றும் இசுலாமிய அடிப்படைக் கருத்துகள் தொடர்பான கட்டுரைகள் என்பனவும் இடம்பெற்றிருந்தன. 
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன்
பகுப்பு:இலங்கை இசுலாமியத் தமிழ் இதழ்கள்
ரிச்சர்ட் ஹட்டன்

**ரிச்சர்ட் ஹட்டன்** (*Richard Hutton*, பிறப்பு: செப்டம்பர் 6 1942, இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 281 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1971 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1916 பிறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:1942 பிறப்புகள்
பகுப்பு:வாழும் மக்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
ஜாக் இடோன்

**ஜாக் இடோன்** (*Jack Iddon*, பிறப்பு: சனவரி 8 1902, இறப்பு: ஏப்ரல் 17 1946) இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டியிலும், 504 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1902 பிறப்புகள்
பகுப்பு:1946 இறப்புகள்
பகுப்பு:லன்காசையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
தூதரகங்களின் பட்டியல், சைப்ரஸ்

thumb|500px|சைப்ரஸ் தூதரகங்கள்
இது **[[சைப்ரஸ்]] நாட்டின் தூதரகங்களின் பட்டியல்**.

## ஐரோப்பா
[thumb|[[பெர்லின்]|பெர்லினிலுள்ள](https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:Be_Cyprian_Embassy_01.jpg) சைப்ரஸ் தூதரகம்]]
[thumb|[லண்டன்|லண்டனிலுள்ள சைப்ரஸ் உயர்பேராளர் ஆணையம்]]
[thumb|[மாஸ்கோவிலுள்ள சைப்ரஸ் தூதரகம்]]
[thumb|[பிராக்கிலுள்ள சைப்ரஸ் தூதரகம்]]
*
** வியன்னா (தூதரகம்)
*
** பிரசெல்சு (தூதரகம்)
*
** சோஃவியா (தூதரகம்)
*
** பிராக் (தூதரகம்)
*
** கோப்பென்ஹாகென் (தூதரகம்)
*
** ஹெல்சின்கி (தூதரகம்)
*
** பரிஸ் (தூதரகம்)
*
** பெர்லின் (தூதரகம்)
** ஹம்பேர்க் (துணைத் தூதரகம்)
*
** எத்தன்ஸ் (தூதரகம்)
** தெஸ்சலோனிகி (துணைத் தூதரகம்)
*
** ரோம் (தூதரகம்)
*
** புடாபெஸ்ட் (தூதரகம்)
*
** டப்ளின் (தூதரகம்)
*
** ரோம் (தூதரகம்)
*
** டென் ஹாக் (தூதரகம்)
*
** வார்சா (தூதரகம்)
*
** லிஸ்பன் (தூதரகம்)
*
** புக்காரெஸ்ட் (தூதரகம்)
*
** மாஸ்கோ (தூதரகம்)
*
** பெல்கிறேட் (தூதரகம்)
*
** லியுப்லியானா (தூதரகம்)
*
** மத்ரித் (தூதரகம்)
*
** ஸ்டாக்ஹோம் (தூதரகம்)
*
** கீவ் (தூதரகம்)
*
** லண்டன் (உயர்பேராளர் ஆணையம்)

## வட அமெரிக்கா
[thumb|[வாசிங்டன், டி. சி.யிலுள்ள சைப்ரஸ் தூதரகம்]]
*
** ரொறன்ரோ (துணைத் தூதரகம்)
*
** ஹவானா (தூதரகம்)
*
** மெக்சிகோ நகரம் (தூதரகம்)
*
** வாசிங்டன், டி. சி. (தூதரகம்)
** நியூயோர்க் நகரம் (துணைத் தூதரகம்)

## தென் அமெரிக்கா
*
** பிரசிலியா (தூதரகம்)

## மத்திய கிழக்கு
*
** தெஹ்ரான் (தூதரகம்)
*
** தெல் அவிவ் (தூதரகம்)
*
** அம்மான் (தூதரகம்)
*
** பெய்ரூட் (தூதரகம்)
*
** ரமல்லா (தூதுவர் அலுவலகம்)
*
** தோகா (தூதரகம்)
*
** தமாஸ்கஸ் (தூதரகம்)
*
** அபுதாபி (தூதரகம்)

## ஆப்பிரிக்கா
right|thumb|பிரிடோரியாவிலுள்ள சைப்ரஸ் உயர்பேராளர் ஆணையம்
*
** கெய்ரோ (தூதரகம்)
*
** நைரோபி (உயர்பேராளர் ஆணையம்)
*
** திரிப்பொலி (தூதரகம்)
*
** பிரிட்டோரியா (உயர்பேராளர் ஆணையம்)

## ஆசியா
*
** பீஜிங் (தூதரகம்)
*
** புது தில்லி (உயர்பேராளர் ஆணையம்)

## ஓசியானியா
[thumb|right|[கன்பராவிலுள்ள சைப்ரஸ் உயர்பேராளர் ஆணையம்]]
*
** கன்பரா (உயர்பேராளர் ஆணையம்)

## பன்முக அமைப்புகள்
** பிரசெல்சு (ஐரோப்பிய ஒன்றியத்திற்கான நிரந்தர தூதுக்குழு)
** ஜெனீவா (ஐநா மற்றும் ஏனைய பன்னாட்டு நிறுவனங்களுக்கான நிரந்தர தூதுக்குழு)
** லண்டன் (IMO நிரந்தர தூதுக்குழு)
** நியூயார்க் (ஐநாவுக்கான நிரந்தர தூதுக்குழு)
** பரிஸ் (யுனெஸ்கோவுக்கான நிரந்தர தூதுக்குழு)
** ரோம் (FAOவுக்கான நிரந்தர தூதுக்குழு)
** ஸ்ட்ராஸ்பேக் (ஐரோப்பிய சம்மேளனத்துக்கான நிரந்தர தூதுக்குழு)
** வியன்னா (OSCEவுக்கான நிரந்தர தூதுக்குழு)

## இவற்றையும் பார்க்கவும்
* சைப்ரஸின் வெளியுறவுகள்

## மேற்கோள்கள்

* சைப்ரஸ் வெளிவிவகார அமைச்சு

பகுப்பு:தூதரகங்களின் பட்டியல்
பகுப்பு:சைப்பிரசு
ஐக்கிய நாடுகள் சபையின் கொடி (சின்னம்)

வெளிர்நீல பின்னணியில் வெள்ளை நிற ஐக்கிய நாடுகள் சின்னம் கொண்ட **ஐக்கிய நாடுகள் கொடி** அக்டோபர் 20, 1947 முதல் பின்பற்றப்படுகிறது.  சின்னத்தின் வடிவமைப்பு இவ்வாறு உள்ளது:

1945ஆம் ஆண்டு கலிஃபோர்னியாவின் சான் பிரான்சிஸ்கோவில் ஐக்கிய நாடுகள் மாநாட்டு ஒருங்கிணைப்பாளர்கள் பங்கேற்பாளர்களை அடையாளம் காணுமாறு சின்னம் கொண்ட ஓர் குத்தூசியை வடிவமைக்க விரும்பினர். இந்த தற்காலிக ஏற்பாடு பின்னர் நிரந்தரமான சின்னமாக மாறக்கூடிய வாய்ப்பை உணர்ந்த அமெரிக்க தூதுக்குழுத் தலைவரும் அமெரிக்க வெளியுறவுத் துறைச் செயலருமான எட்வர்ட் ஸ்டெட்டினஸ் ஓலிவர் லுன்ட்குயிஸ்ட் தலைமையில் ஓர் தேர்வுக் குழுவை நிறுவி நிரந்தர வடிவமைப்பைத் தர வேண்டினார். இக்குழு டோனால்ட் மக்லாலின் வடிவமைத்த உலக வரைபடத்தை சைதூண் கிளைகள் தழுவிய நிலையிலான சின்னத்தை  தேர்ந்தெடுத்தது.

கொடியின் பின்னணி வண்ணமாக நீலம் போரைக் குறிக்கும் சிவப்பு வண்ணத்திற்கு எதிராக தேர்ந்தெடுக்கப்பட்டது. 1945ஆம் ஆண்டில் பயன்படுத்திய இளங்கருமை நீலத்திலிருந்து தற்போதைய நீலம் மாறுபட்டுள்ளது. அப்போதைய உலக வரைபடமும் மாநாட்டை நடத்தும் அமெரிகக் கண்டத்தை மையமாகக் கொண்டிருந்தது. பின்னர் கொடியில் எந்த நாடும் முன்னுரிமை பெறாதவண்ணம் வரைபடம் மாற்றப்பட்டது. புதிய சின்னத்தில் உலக உருண்டையை மையத்தில் 0° நிலநிரைக்கோட்டையும் மற்றும் பன்னாட்டு நாள் கோட்டையும்  கொண்டு இரண்டாக பிளக்குமாறு அமைக்கப்பட்டுள்ளது.

சைதூண் கிளைகள் அமைதியையும் உலக வரைபடம் உலக மக்கள் அனைவரையும் வெளிக்காட்டுவதாக அமைந்துள்ளது. 
வெள்ளையும் நீலமும் ஐக்கிய நாடுகள் அமைப்பின் அலுவல்சார் வண்ணங்களாக அறியப்படுகின்றன.

## மேற்கோள்கள்


## வெளியிணைப்புகள்
* United Nations Flag Code
* 

பகுப்பு:ஐக்கிய நாடுகள் சபை
ரே இல்லிங்வர்த்

**ரே இலிங்வர்த்** (*Ray Illingworth*, சூன் 8 1932 - டிசம்பர் 25, 2021) இங்கிலாந்து அணியின் துடுப்பாட்டக்காரர். இவர் 61 தேர்வுத் துடுப்பாட்டப் போட்டியிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும், கலந்து கொண்டுள்ளார்.

## மேற்கோள்கள்

பகுப்பு:1932 பிறப்புகள்
பகுப்பு:2021 இறப்புகள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:யார்க்சையர் துடுப்பாட்ட அணித் தலைவர்கள்
பகுப்பு:யார்க்சையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
ரிச்சர்ட் இல்லிங்வர்த்

**ரிச்சர்ட் இலிங்வர்த்** (*Richard Illingworth*, பிறப்பு: ஆகத்து 23 1963), இங்கிலாந்து அணியின் துடுப்பாட்டக்காரர். இவர் 9தேர்வுத் துடுப்பாட்டப் போட்டிகளிலும், 25 ஒருநாள் பன்னாட்டுத் துடுப்பாட்டப் போட்டிகளிலும், 326 முதல்தர துடுப்பாட்டப் போட்டிகளிலும், 381 ஏ-தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இவர் 1991 - 1995 ஆண்டுகளில் இங்கிலாந்து அணியில் உறுப்பினராக பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1963 பிறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:வில்ட்சையர் துடுப்பாட்டக்காரர்கள்
இசாஅத் (சிற்றிதழ்)

**இசாத்** இந்தியா,  தமிழ்நாடு  சென்னையிலிருந்து 1910ம் ஆண்டில் வெளிவந்த ஒரு மாத இதழாகும்.

## பொருள்
'இசாஅத்' என்றால் 'பிரசாரம்' என்று பொருள்படும்

## உள்ளடக்கம்
இவ்விதழில் இசுலாமிய மார்க்கப் பிரசாரத்தை மேற்கொள்ளக்கூடிய வகையில் ஆக்கங்கள் இடம்பெற்றன. கட்டுரைகள், குர்ஆன், ஹதீஸ்கள் என்பனவும் காணப்பட்டன. இசுலாமிய அடிப்படைப் பிரச்சினைகள் மற்றும் 20ம் நூற்றாண்டின் ஆரம்பப் பகுதியில் வாழ்ந்த தமிழ் பேசும் முஸ்லிம்களிடத்தே இசுலாத்தைப் பற்றி எளிய முறையில் விளக்குவதற்கு இவ்விதழ் பாடுபட்டுள்ளது.
பகுப்பு:இசுலாமிய தமிழ் இதழ்கள்
உண்மை குரல் (சிற்றிதழ்)

**உண்மை குரல்** இந்தியா, தமிழ்நாடு, சென்னையிலிருந்து 1986ம் ஆண்டில் வெளிவந்த ஒரு மாத இதழாகும்.

## ஆசிரியர்
* ஈத்கா தாஜுதீன்

## உள்ளடக்கம்
இதுவொரு இசுலாமிய இதழ் என்றடிப்படையில் இசுலாமிய அடிப்படைக் கருத்துகளையும், தொழுகை, நோன்பு, சகாத் போன்ற இசுலாமிய கடமைகளை விளக்கும் ஆக்கங்களைக் கொண்ட கட்டுரைகளையும் கொண்டிருந்தன. மேலும், சன்மார்க்க வினாவிடை, இசுலாமிய பிரச்சினைகளுக்கான விளக்கங்கள் என்பனவும் காணப்பட்டன.

பகுப்பு:தமிழ்நாட்டுச் சிற்றிதழ்கள்
உதய சூரியன் (1936 சிற்றிதழ்)

**உதய சூரியன்** பர்மாவிலிருந்து 1936ம் ஆண்டில் வெளிவந்த ஒரு தமிழ் வார இதழாகும்.

## ஆசிரியர்
* அறிஞர் கரீம் கனி 

## உள்ளடக்கம்
1936ம் ஆண்டு காலகட்டங்களில் பர்மிய சூழ்நிலையை அடிப்படையாகக் கொண்டு இசுலாமிய கருத்துக்கள் முன்னெடுக்கப்பட்டுள்ளன. குறிப்பாக இசுலாமிய அடிப்படைக் கருத்துக்களுக்கான விளக்கக் கட்டுரைகளையும், பர்மிய சமூகப் பிரச்சினை தொடர்பான கட்டுரைகளையும் இது கொண்டிருந்தது.

பகுப்பு:பர்மிய தமிழ் இதழ்கள்
உதய சூரியன் (1943 சிற்றிதழ்)

**உதய சூரியன்** சிங்கப்பூரிலிருந்து 1943ம் ஆண்டில் வெளிவந்த ஒரு வார இதழாகும். உதய சூரியன் எனும் பெயரில் இலங்கை,  இந்தியா,  சிங்கப்பூர்,  மலேசியா ஆகிய நாடுகளில் இடைக்கிடையே சில இதழ்கள் வெளிவந்துள்ளன. 

## ஆசிரியர்
* அறிஞர் கரீம் கனி 
 
## உள்ளடக்கம்
1943ம் ஆண்டு காலகட்டங்களில் சிங்கப்பூர் சூழ்நிலையை அடிப்படையாகக் கொண்டு இசுலாமிய கருத்துக்கள் முன்னெடுக்கப்பட்டுள்ளன. குறிப்பாக இசுலாமிய அடிப்படைக் கருத்துக்களுக்கான விளக்கக் கட்டுரைகளையும், சிங்கப்பூர் சமூகப் பிரச்சினை தொடர்பான கட்டுரைகளையும் இது கொண்டிருந்தது. அத்துடன், கேள்வி பதில், வாசகர் பகுதி போன்றனவும் இடம்பெற்றன. 
பகுப்பு:சிங்கப்பூர் தமிழ் இதழ்கள்
ஆலன் இக்லிஸ்டன்

**அலன் இக்லிஸ்டன்** (*Alan Igglesden*, பிறப்பு: அக்டோபர் 8 1964) என்பவர் இங்கிலாந்து அணியின் துடுப்பாட்டக்காரர் ஆவார். இவர் மூன்று தேர்வுத் துடுப்பாட்டப் போட்டிகளிலும், நான்கு ஒருநாள் பன்னாட்டுத் துடுப்பாட்டப் போட்டிகளிலும், கலந்து கொண்டுள்ளார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1964 பிறப்புகள்
பகுப்பு:பெர்க்சையர் துடுப்பாட்டக்காரர்கள்
பகுப்பு:கென்ட் துடுப்பாட்டக்காரர்கள்
பகுப்பு:வாழும் மக்கள்
ஜாக் ஐகின்

**ஜாக் ஐகின்** (*Jack Ikin*, பிறப்பு: மார்ச்சு 7 1918, இறப்பு: செப்டம்பர் 15 1984) இங்கிலாந்து அணியின் துடுப்பாட்டக்காரர். இவர் 18 தேர்வுத் துடுப்பாட்டப் போட்டியிலும், 365 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1946 - 1955 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1918 பிறப்புகள்
பகுப்பு:1984 இறப்புகள்
பகுப்பு:லன்காசையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
மார்க் இலொட்

**மார்க் இலொட்** (*Mark Ilott*, பிறப்பு: ஆகத்து 27 1970, இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டியிலும், 192 ஒருநாள் பன்னாட்டுத் துடுப்பாட்டப் போட்டிகளிலும், கலந்து கொண்டுள்ளார். இவர் 1993 - 1995 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1970 பிறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:வாழும் மக்கள்
டக் இன்சோல்

**டக் இன்சோல்** (*Doug Insole*, பிறப்பு: ஏப்ரல் 18 1926, இங்கிலாந்து அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டியிலும், 450 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1950 - 1957 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1926 பிறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
பகுப்பு:2017 இறப்புகள்
ரோன்னி இரானி

**ரோன்னி இரானி** (*Ronnie Irani*, பிறப்பு: அக்டோபர் 26 1971), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 31 ஒருநாள் பன்னாட்டுத் துடுப்பாட்டப் போட்டிகளிலும், 232 முதல்தர துடுப்பாட்டப் போட்டிகளிலும், 315 ஏ-தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இவர் 1996 ல் இங்கிலாந்து அணியில் உறுப்பினராக பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1971 பிறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:லன்காசையர் துடுப்பாட்டக்காரர்கள்
பகுப்பு:வாழும் மக்கள்
ரொபின் ஜாக்மன்

**ரொபின் சாக்மன்** (*Robin Jackman*, பிறப்பு: ஆகத்து 13 1945), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டியிலும், 15 ஒருநாள் பன்னாட்டுத் துடுப்பாட்டப் போட்டிகளிலும், கலந்து கொண்டுள்ளார். இவர் 1974 - 1983 ஆண்டுகளில்,இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1945 பிறப்புகள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
ஜெகன் மோகன் ரெட்டி

**எடுங்குரி சன்டிந்தி ஜெகன் மோகன் ரெட்டி** (தெலுங்கு: యెడుగూరి సందిటి జగన్మోహన రెడ్డి, பிறப்பு: :திசம்பர் 21, 1972), அல்லது **ஜெகன்** என்று அவரது ஆதரவாளர்களால் அழைக்கப்படும் இவர் ஒரு இந்திய அரசியல்வாதியும், ஆந்திரப் பிரதேச மாநிலத்தின், முன்னாள் முதல்வரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர்.

## இளமைக் காலம்
இவர் திசம்பர் 21, 1972 ஆம் ஆண்டு இந்தியாவின், ஆந்திரப் பிரதேசம் மாநிலம், கடப்பா மாவட்டத்தில் உள்ள புலிவந்தலா என்னும் இடத்தில் பிறந்தார். இவரின் தந்தை எ. சா. ராஜசேகர் மற்றும் தாயார் எ. ச. விஜயலட்சுமி ஆகியோர் ஆவர். இவரின் தந்தை எ. சா. ராஜசேகர் ஆந்திரப் பிரதேச மாநிலத்தின் முன்னாள் முதல்வரும், இவரது தாய் எ. ச. விஜயலட்சுமி புலிவந்தலா சட்டமன்றத் தொகுதியின் முன்னாள் உறுப்பினரும் ஆவர். இவருக்கு எ. ச. சர்மிளா என்னும் தங்கை உள்ளார்.

இவர் தன்னுடைய ஆரம்பக் கல்வியை ஐதராபாத் பொதுப் பள்ளியில் படித்தார். இவர் வணிகவியலில் பட்டம் பெற்றுள்ளார். இவர் தென்னிந்தியத் திருச்சபை (ஆங்கிலிக்கம்) கிறிஸ்தவ சமயத்தைச் சேர்ந்தவர்.

## அரசியல் வாழ்க்கை
2004 ஆம் ஆண்டு முதல் இந்திய தேசிய காங்கிரசு கட்சியிலிருந்து தனது அரசியல் வாழ்க்கையைத் தொடங்கிய இவர், தனது தந்தையின் மறைவுக்குப் பின் காங்கிரஸ் கட்சியிலிருந்து விலகி ஒய். எஸ். ஆர். காங்கிரஸ் என்னும் கட்சியை 2011 இல் தொடங்கினார். புதிய கட்சிக்கு ஆதரவு திரட்ட 3000 கி.மீ பாதயாத்திரைகளை மேற்கொண்டார்.

பின்னர் 2011 ஆம் ஆண்டு நடந்த இடைத்தேர்தலில் கடப்பா மக்களவைத் தொகுதியில் 5,45,671 வாக்குகள் வித்தியாசத்தில் வெற்றி பெற்று இந்திய தேசிய காங்கிரசு மற்றும் தெலுங்கு தேச வேட்பாளர்களைத் தோற்கடித்தார்.

### 2014 தேர்தல்
2014 ஆம் ஆண்டில், ஒய். எஸ். ஆர். காங்கிரஸ் கட்சி முதல் தேர்தலை சந்தித்தது. ஆனால், ஒய். எஸ். ஆர். காங்கிரஸ் கட்சி அத்தேர்தல்களில் தோல்வியடைந்தது, மாநில சட்டமன்றத்தில் மொத்தம் 175 இடங்களில் 67 இடங்களை மட்டுமே வென்றது. அப்போது தெலுங்கு தேச கட்சியின் தலைவர் சந்திரபாபு நாயுடு முதல்வர் ஆனார். அத்தேர்தலில் தோல்வியடைந்தாலும், எதிர்க்கட்சி தலைவராக செயல்பட்டார்.

### 2019 தேர்தல்
பின்னர் 2019 ஆம் ஆண்டு நடந்த தேர்தலில் மொத்தம் உள்ள 175 தொகுதிகளில், ஒய். எஸ். ஆர் காங்கிரஸ் கட்சி 151 இடங்களை கைப்பற்றி தனிப்பெரும்பான்மையுடன் வெற்றி பெற்றது.  இதனால் ஆந்திரப் பிரதேச முதலமைச்சராக மே 30, 2019 அன்று ஜெகன் மோகன் முதலமைச்சராகப் பதவியேற்றார்.

## ஊழல் குற்றச்சாட்டு
இவர் 2012 ஆம் ஆண்டு சொத்து குவிப்பு புகாரில் நடுவண் புலனாய்வுச் செயலகம் சோதனைக்கு உள்ளானார். பின்னர் 16 மாதங்கள் இவர் சிறையில் அடைக்கப்பட்டார்.

## மூலம்
* Why Sonia fears Jagan

## மேற்கோள்கள்

## வெளி இணைப்புகள்

*

பகுப்பு:ஆந்திரப் பிரதேச அரசியல்வாதிகள்
பகுப்பு:1972 பிறப்புகள்
பகுப்பு:15வது மக்களவை உறுப்பினர்கள்
பகுப்பு:வாழும் மக்கள்
பகுப்பு:ஆந்திரப் பிரதேச மக்கள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:ஆந்திரப் பிரதேச முதலமைச்சர்கள்
லெஸ் ஜாக்சன்

**லெஸ் ஜக்சன்** (*Les Jackson*, பிறப்பு: ஏப்ரல் 5 1921, இறப்பு: ஏப்ரல் 25 2007) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், 418 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1949 - 1961 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1921 பிறப்புகள்
பகுப்பு:2007 இறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பாரி வான் தாக்குதல்

**பாரி வான் தாக்குதல்** (*Air Raid on Bari*) என்பது இரண்டாம் உலகப் போரின் போது நடைபெற்ற ஒரு பெரும் வான்படைத் தாக்குதல். இத்தாலியப் போர்த்தொடரின் ஒரு பகுதியான இதில் ஜெர்மானிய வான்படை லுஃப்ட்வாஃபே நேச நாட்டுக் கட்டுப்பாட்டிலிருந்த இத்தாலி நாட்டு பாரி துறைமுகத்தைத் தாக்கி பெரும் சேதம் விளைவித்தன.

செப்டம்பர் 1943ல் அச்சு நாடுகளில் ஒன்றான் இத்தாலி மீது நேச நாடுகள் படையெடுத்தன. அடுத்த சில மாதங்களில் தெற்கு மற்றும் மத்திய இத்தாலியின் பெரும் பகுதிகளைக் கைப்பற்றின. இத்தாலியில் போரிட்டு வந்த நேச நாட்டுப் படைகளுக்குத் தேவையான தளவாட இறக்குமதி கடல்வழியாக நடைபெற்று வந்தது. அதற்கு பயன்பட்ட துறைமுகங்களுள் பாரியும் ஒன்று. இத்தாலி போர்முனைக்கான ஜெர்மானியத் தலைமைத் தளபதி ஆல்பர்ட் கெஸ்சல்ரிங் பாரி துறைமுகத்தைத் தாக்க தன் வான்படைகளுக்கு உத்தரவிட்டார்.  தளவாட வழங்கலுக்குத் தடை ஏற்படுத்துவதன் மூலம் நேச நாட்டுப் படை முன்னேற்றத்தைத் தாமதப்படுத்தத் திட்டமிட்டார். டிசம்பர் 3, 1943 அன்று இரவு 7.25 மணியளவில் லுஃப்ட்வாஃபேயின் 105 யங்கர்சு யு-88 ரக குண்டுவீசிகள் பாரி துறைமுகத்தைத் தாக்கின. லுஃப்ட்வாஃபே பெரும்பாலும் அழிக்கப்பட்டுவிட்டது என்ற நம்பிக்கையில் நேச நாட்டு வான்படைகள் பாரி துறைமுகத்தில் பலமான வான்பாதுகாப்பு ஏற்பாடுகள் செய்யத் தவறிவிட்டன. இது ஜெர்மானியர்களுக்கு சாதகமாக அமைந்தது. குண்டுவீச்சால் துறைமுகத்தில் நின்றிருந்த 17 சரக்குக் கப்பல்கள் அடியோடு நாசமாகின. எரிபொருள் கிடங்குகளும், துப்பாக்கி, பீரங்கி குண்டுகளை ஏற்றி வந்த சரக்குக் கப்பல்களும் வெடித்து சிதறியதால், பாரி துறைமுகத்துக்கு பெரும் சேதம் ஏற்பட்டது. துறைமுகத்தில் எரிபொருள் பரவி பெருந்தீ உருவானது.  மேலும் அமெரிக்க சரக்குக் கப்பல் *ஜான் ஹார்வே*யில் வைக்கப்பட்டிருந்த கடுகுப் புகை கசியத் தொடங்கியது. இந்த நச்சுப் புகைத் தாக்குதலால் பல நேச நாட்டு வீரர்களும் மாலுமிகளும் உயிரிழந்தனர். மொத்தம் 1000 படைவீரர்களும் 1,000 பாரி நகர மக்களும் இத்தாக்குதலில் கொல்லபப்ட்டனர். ஜெர்மானியத் தரப்பில் ஒரே ஒரு வானூர்தி மட்டும் அழிந்தது.

இத்தாக்குதலால் பாரி துறைமுகம் சில மாதங்களுக்கு செயலற்றுப் போனது. செப்பனிடுதலுக்குப் பின் பெப்ரவரி 1944ல் மீண்டும் சரக்குப் போக்குவரத்து துவங்கியது. தங்கள் கப்பல்களில் நச்சுப் புகை வைக்கப்பட்டிருருந்தது வெளியுலகுக்குக் தெரியக் கூடாது என்று முடிவு செய்த நேச நாட்டுத் தலைவர்கள் அச்செய்தியை முழுமையாக மறைத்து விட்டனர். இரண்டாம் உலகப் போர் முடிந்து பல ஆண்டுகளுக்குப் பின்னரே பிரித்தானிய அரசு நச்சுப் புகை இருந்ததை ஒப்புக் கொண்டது. போரில் நாசி வதை முகாம்களைத் தவிர்த்து நச்சுப் புகையால் மரணங்கள் ஏற்பட்ட நிகழ்வு பாரி வான் தாக்குதல் மட்டுமே.  

## குறிப்புகள்

## மேற்கோள்கள்

* 
* 
* 
* 
* 
* 
* 
* 
* 

### Web
* 

பகுப்பு:இத்தாலியப் போர்முனை (இரண்டாம் உலகப்போர்)
பகுப்பு:1943 நிகழ்வுகள்
ஐக்கிய நாடுகள் பொதுச் சபை பார்வையாளர்கள்

**ஐக்கிய நாடுகள் பொதுச்சபை பார்வையாளர்கள்** தற்போதைய ஐக்கிய நாடுகள் உறுப்பினர்களாக உள்ள 192 நாடுகளைத் தவிர்த்து வரவேற்கப்படும் பன்னாட்டு அமைப்புகளும் உறுப்பினரல்லா நாடுகளும் ஆவர். பார்வையாளர் தகுதியை ஐ.நா பொதுச்சபை தனது தீர்மானம் மூலமாக வழங்கும். நிரந்தர பார்வையாளருக்கான தகுதி குறித்து ஐ.நா பட்டயத்தில் குறிப்பிடப்படாவிடினும் வழமையை ஒட்டியே கடைபிடிக்கப்படுகிறது.

ஐக்கிய நாடுகள் பொதுச் சபை கூட்டங்களில் பேசவும் செய்முறை தொடர்பான வாக்கெடுப்புகளில் கலந்துகொள்ளவும் தீர்மானங்களை கொணரவும் கையொப்பமிடவும் உரிமை கொண்டவர்கள்; ஆயினும் தனது தீர்மானங்களில் மற்றும் நிலையான கருத்துகளிலும் வாக்களிக்க இயலாது. மேலும் சில உரிமைகள் (காட்டாக, விவாதங்களில் பங்கேற்பு, வரைவுகளையும் திருத்தங்களையும் கொணர்தல், பதிலளித்தல், ஒழுங்குப் பிரச்சினைகளை எழுப்புதல், ஆவணங்களை சுற்றுக்கு விடல் போன்றவை) சில தேர்ந்த உறுப்பினர்களுக்கு மட்டுமே அளிக்கப்படுகின்றன.  இதுவரை, ஐரோப்பிய ஒன்றியம் மட்டுமே இத்தகைய கூடுதல் உரிமைகளைக் கொண்டுள்ளது.

நாட்டுப் பார்வையாளர்களுக்கும் நாடில்லா பார்வையாளர்களுக்கும் வேறுபாடுகள் உள்ளன. உறுப்பினரல்லா நாடுகள் ஒன்று அதற்கு மேற்பட்ட ஐ.நா சிறப்பு முகமைகளில் பங்கு பெற்றிருந்தால் நிரந்தர பார்வையாளராவதற்கு விண்ணப்பிக்க இயலும். நாடில்லா பார்வையாளர்கள் பன்னாட்டு அமைப்புகளும் இன்ன பிறவுமாகும்.

உறுப்பினரல்லா பார்வையாளர்கள் ஐக்கிய நாடுகள் பொதுச் சபை அரங்கத்தில் உறுப்பினர் நாடுகளுக்கு அடுத்தும் பிற பார்வையாளர்களுக்கு முன்பும் அமர்த்தப்படுவர்.
## உறுப்பினர்நிலை இல்லா, பார்வையாளர் நாடுகள்

ஐ.நா. அவையின் ஒழுங்குகளின்படி, உறுப்பினர் நிலை இல்லா, பார்வையாளர் நாடுகள் (*Non-member observer states*) இறையாண்மை கொண்ட நாடுகளாக ஏற்கப்படுகின்றன. அவை, தமது சொந்த முடிவுக்கு ஏற்ப, உரிய காலத்தில் ஐ.நா. உறுப்பினர் நிலை பெறுவதற்கு விண்ணப்பிக்கும் உரிமை பெறுகின்றன.

எடுத்துக்காட்டாக, சுவிட்சர்லாந்து நாடு 1948இலிருந்து 2002 வரை "பார்வையாளர்" நிலை கொண்டிருந்தது. 2002, செப்டம்பர் 10ஆம் நாள் முழுநிலை உறுப்பினராக ஏற்கப்பட்டது.

தற்சமயம் உறுப்பினர் நிலை இல்லா, பார்வையாளர் நாடுகளாக இரு நாடுகளே உள்ளன. அவை வத்திக்கான் நகர் மற்றும் பாலத்தீன நாடு ஆகும். வத்திக்கான் நாடு, "உறுப்பினர் நிலை இல்லா பார்வையாளர் நாடாக உள்ளது. ஐ.நா. பொது அவையின் அமர்வுகளிலும் செயல்பாடுகளிலும் பார்வையாளராகக் கலந்துகொள்ள நிலையான அழைப்புப் பெற்றுள்ளது. ஐ.நா. தலைமையகத்தில் நிலையான பார்வையாளர் தூதரகம் நிறுவிச் செயல்பட உரிமை கொண்டுள்ளது.

## மேற்கோள்கள்


## வெளியிணைப்புகள்
* United Nations General Assembly
* United Nations missions in New York City
* Non-member States with Observer Status
* Intergovernmental Organizations and Other Entities with Observer Status
* UN Info Quest – Organizations granted observer status in the General Assembly 
* Blue Book "Permanent Missions to the United Nations No. 298"  dated March 2008

பகுப்பு:ஐக்கிய நாடுகள் சபை
ஐக்கிய நாடுகள் பொருளாதார மற்றும் சமூக சபை

**ஐக்கிய நாடுகள் பொருளாதார மற்றும் சமூக சபை** (**ECOSOC**)  ஐக்கிய நாடுகள் முறைமையின் ஆறு முதன்மை உறுப்புகளில் ஒன்றாகும். ஐநாவின் 14 சிறப்பு முகமைகள், செயலாக்க ஆணயங்கள் மற்றும் அதன் ஐந்து மண்டல அணையங்களின் பொருளாதார சமூக மற்றும் தொடர்பான விதயங்களை ஒருங்கிணைக்கும் பொறுப்புடைய அமைப்பாகும். இந்த சபையில் 54 நாடுகள் உறுப்பினர்களாக உள்ளனர். ஆண்டுக்கு ஒருமுறை. சூலையில், நான்கு வாரங்கள் கூடுகிறது.  உலக பொருளாதார மற்றும் சமூக பிரச்சினைகளை விவாதித்து  உறுப்பு நாடுகளுக்கும் ஐநா அமைப்பிலுள்ள முகமைகளுக்கும் ஓர் செயலாக்கத் திட்டத்தை வகுப்பது இதன் நோக்கமாகும்.  1998 முதல் ஏப்ரல் மாதத்தில் உலக வங்கி மற்றும் ஐஎம்எஃப் .முக்கியக் குழுக்களின் தலைமையேற்கும் நிதி அமைச்சர்கள்  இங்கு கூடுகிறார்கள்.

## மேற்கோள்கள்

## வெளியிணைப்புகள்
* United Nations Economic and Social Council
** UN Economic and Social Council – Background
* United Nations Economic and Social Development page
* United Nations Department of Economic and Social Affairs
* Congo – Conference of UN NGO's
* Global Policy Forum – Social and Economic Policy at the UN
* United Nations – Official site

பகுப்பு:மேம்பாடு
பகுப்பு:ஐக்கிய நாடுகள் சபை
ஈரெழுத்தொருமொழி

தமிழில் உள்ள தனிச்சொல்லை **மொழி** என்னும் சொல்லால் குறிப்பிடுவது தொல்காப்பியர் காலம் முதல் இருந்துவரும் வழக்கமாகும்.  இந்த மொழி ஓரெழுத்தொருமொழி, **ஈரெழுத்தொருமொழி**, இரண்டு மாத்திரை ஓசையைக் கடந்த ஒலி கொண்ட 'பொதுமொழி' என மூன்றாகப் பகுக்கப்பட்டுள்ளது.    
## விளக்கம்
:ஓரெழுத்தொருமொழி - இரண்டு மாத்திரைக்கு மிகாத சொல்
:ஈரெழுத்தொருமொழி - இரண்டு மாத்திரைக்கு மிகாத சொல்
:இரண்டிறத்து இசைக்கும் தொடர்மொழி - இரண்டு மாத்திரையின் மிக்கு ஒலிக்கும் சொல்
## தமிழ்ச்சொல் ஐங்கோணப் பார்வை
தமிழில் உள்ள சொற்களைத் தொல்காப்பியம் ஐந்து கோணங்களில் பார்க்கிறது. 
# மொழிநிலைக் கோணம்: இந்தக் கோணத்தில் ஓரெழுத்தொருமொழி, ஈரெழுத்தொருமொழி, இரண்டிறந்து இசைக்கும் தொடர்மொழி என்று பாகுபடுத்திக்கொள்கிறது. இது ஒலிப்புக்கோணம். 
# பொருள்கோணம்: இந்தக் கோணத்தில் சொற்களைப் பெயர், வினை என்று பாகுபடுத்திக்கொள்கிறது.
# சொல்-இணைகோணம்: இந்தக் கோணத்தில் இடைச்சொல், உரிச்சொல் என்று பாகுபடுத்திக்கொள்கிறது.
# மொழிக்கோணம்: இந்தக் கோணத்தில் இயற்சொல், திரிசொல் என்று பாகுபடுத்திக்கொள்கிறது.
# வழக்குக்கோணம்: இந்தக் கோணத்தில் திசைச்சொல், வடசொல் என்று பாகுபடுத்திக்கொள்கிறது.

## பாகுபாட்டின் பயன்
ஒலிப்புக்கோணப் பாகுபாடு புணர்ச்சியில் பெரிதும் பயன்படுகிறது.

ஓரெழுத்தொருமொழி
:பூ பறி, பூப் பறி - இவ்வாறு இருவகையிலும் எழுதலாம். இது உறழ்ச்சி. 
:'நா' என்பது நாக்கைக் குறிக்கும் ஒரெழுத்தொருமொழி. "நா**ச்**செற்று விக்குள் மேல் வாராமுன்" என்பது திருக்குறள். இந்ததெ தொடரில் நா என்பது எழுவாய். அஃறிணை. செற்று  என்பது அதன் வினை. எழுவாய்த் தொடர் ஒற்று மிகாமல் இயல்பாக வருதல் வேண்டும். ஆனால் இங்கு ஒற்று மிக்கு வந்துள்ளதைக் காண்கிறோம். பூ என்பது ஓரெழுத்தொருமோழி. *பூ பூத்தது* - இங்கு ஒற்று மிகவில்லை. *பூப் பூக்கும் காலம்* - இங்கு ஒற்று மிக்கது. இவ்வாறு ஓரெழுத்தொருமொழி ஒற்று மிக்கும், மிகாமலும் உறழ்ந்து வரும்.
ஈரெழுத்தொருமொழி
:கிளி குறிது, கிளிக் குறிது - இவ்வாறு இருவகையிலும் எழுதலாம். இது உறழ்ச்சி. 
:'கடு'  என்பது ஈரெழுத்தொருமொழி. 'புளி' என்பது மற்றொரு ஈரெழுத்தொருமொழி. இவை 'கடு தின்றான்', 'கடுத் தின்றான்' என ஒற்று மிக்கும் மிகாமலும் புணரும். புளி என்பதும் அவ்வாறே 'புளி தின்றான்', 'புளித் தின்றான்' எனப் புணரும். பொருளில் மாறுபாடு இல்லை. 
இரண்டிறந்து இசைக்கும் தொடர்மொழி
:மலர் குறிது - இதில் இயல்பு மட்டுமே. 
:'நிலா', 'கனா' என்பன இரண்டு மாத்திரையின் மிக்கு வந்த பொதுமொழி.  இது 'நிலா தோன்றிற்று' என எழுவாய்த் தொடரில் இயல்பாக மட்டும் வந்தது. 'கனாக் கண்டான்' என அஃறிணை இரண்டாம் வேற்றுமைத் தொகையில் ஒற்று மிக்கு வந்தது. 
இப்படிப் புணர்ச்சியில் நிலைமொழியின் மாத்திரை நோக்கிய பாகுபாடும் பங்கு வகிக்கிறது.
எனவே தமிழுக்கு இந்தப் பாகுபாடு இன்றியமையாதது.

## தொல்காப்பிய உரையாசிரியர்கள் கருத்து
:இளம்பூரணர்: மொழிநிலை மூன்றுக்கு ஒடுத்துக்காட்டு: "ஆ, மணி, வரகு, கொற்றன்"

:நச்சினார்க்கினியார்: "ஒரெழுத்தொருமொழியும் தொடர்மொழியும் என்னாது, ஈரெழுத்தொருமொழியும் ஓதினார், சில, பல என்னும் தமிழ்வழக்கு நோக்கி." 

::இவர் தரும் விளக்கம்
: ஆ, கா, நா - ஒரு எழுத்தொருமொழி
: மணி, வரகு, கொற்றன் - 2 எழுத்தொருமொழி
: குரவு, அரவு - 3 எழுத்தொருமொழி
: கணவிரி - 4 எழுத்தொருமொழி
: அகத்தியனார் - 5 எழுத்தொருமொழி
: திருச்சிற்றம்பலம் - 6 எழுத்தொருமொழி

இவரது இந்தப் பாகுபாடுகள் செய்யுள் அசை நோக்கியவை. 

மொழிமரபு நோக்கியவை அல்ல.
## அடிக்குறிப்பு

பகுப்பு:தொல்காப்பியம்
அறுகம் குடா

thumb|அறுகம் குடா கடற்கரை
**அறுகம் குடா** (*Arugam Bay*) இலங்கையின் கிழக்கு மாகாணத்தில் அம்பாறை மாவட்டத்தில் பொத்துவிலில் அமைந்துள்ள ஒரு கடற்கரைப் பிரதேசம். இங்கு அதிக வெளிநாட்டு மற்றும் உள்நாட்டுச் சுற்றுலாப் பயணிகள் வருகை தந்த வண்ணம் உள்ளனர். அறுகம் குடாவில் அலைச்சறுக்கு  விளையாட்டில் ஈடுபடுவதற்கு தேவையான சூழ்நிலை காணப்படுவதனால் அதிக சுற்றுலாப் பயணிகளின் மிக விருப்பத்திற்குரிய இடமாக காணப்படுகின்றது.
அறுகம் குடா கொழும்பிலிருந்து 317 கி.மீ. தொலைவில் உள்ளது.

அறுகம் குடாக் கடற்கரையை ஆசியாவின் சிறந்த 10 சுற்றுலா தலங்களில் ஒன்றாக பயண வழிகாட்டி நூலான "த லோன்லி பிளானட்" அறிவித்துள்ளது.

அலைச்சறுக்கு  விளையாட்டுச் சாகசங்கள் நிகழ்த்துவதற்குச் சாதகமான அலைகள் அறுகம் குடாக் கடலில் எழுகின்றன. அறுகம் குடா மற்றும் அதனைச் சுற்றியுள்ள கடற்பரப்புகளில் அலைச்சறுக்கு விளையாடுவதற்கு 10 இடங்கள் உள்ளன. ஏப்ரல் முதல் அக்டோபர் வரையிலான மாதங்கள் இங்கு அலைச்சறுக்கு விளையாட்டு செய்ய ஏற்றதாக உள்ளது

அறுகம் குடா கடலில் ஆண்டுதோறும் பன்னாட்டு அளவிலான அலைச்சறுக்கு போட்டிகள் நடக்கிறது. அலைச்சறுக்கிற்கு தேவையான  படகுகளை வாடகைக்குக் கொடுப்பது இங்குள்ள உள்ளூர் மக்களின் ஒரு தொழிலாகவே உள்ளது. சி.என்.என் தொலைக்காட்சி  2013இல் வெளியிட்ட  அலைச்சறுக்கு விளையாட்டிற்கு   உலகின் சிறந்த 50 இடங்களில் ஒன்றாக அறுகம் குடா  இடம் பெற்றிருந்தது.

## மேற்கோள்கள்


பகுப்பு:இலங்கையின் சுற்றுலாத் தலங்கள்
பகுப்பு:அம்பாறை மாவட்டத்தில் உள்ள ஊர்களும், நகரங்களும்
பகுப்பு:அம்பாறை மாவட்டம்
ஐக்கிய நாடுகள் செயலகம்

** ஐக்கிய நாடுகள் செயலகம் ** (United Nations Secretariat) ஐக்கிய நாடுகள் முறைமையின் ஐந்து அங்கங்களில் ஒன்றாகும். உலகளவில் பன்னாட்டு குடிமை ஊழியர்கள் துணையுடன் இதன் தலைமைப் பொறுப்பில் ஐநா பொதுச்செயலாளர் உள்ளார். இது ஐக்கிய நாடுகளின் பல்வேறு அமைப்புகளின் கூட்டங்களுக்கு வேண்டிய ஆய்வுகள், தகவல்கள் மற்றும் வசதிகளை ஒருங்கிணைத்துத் தருகிறது. மேலும் ஐக்கிய நாடுகள் பாதுகாப்பு அவை, ஐக்கிய நாடுகள் பொதுச் சபை, ஐக்கிய நாடுகள் பொருளாதார மற்றும் சமூக சபை மற்றும் பிற அமைப்புகள் இடுகின்ற பணிகளை நிறைவேற்றுகிறது. ஐக்கிய நாடுகள் பட்டயத்தின்படி இதில் பணி புரியும் ஊழியர்கள் "செயற்திறன், திறமை மற்றும் நேர்மையில் மிகுந்த தரமுடையவர்களையே" புவியின் பரந்தளவில் தேர்ந்தெடுக்கப்பட வேண்டும் என வலியுறுத்துகிறது. 
## வெளியிணைப்புகள்

*UN Secretariat
*Kofi Annan: strengthening the United Nations, in larger freedom, 21 March 2005.
*United States Department of State – UN Division
*The Four Nations Initiative

பகுப்பு:ஐக்கிய நாடுகள் சபை
திருமங்கலம் சூத்திரம்

2009 ஆம் ஆண்டு மதுரை மாவட்டம் திருமங்கலம் சட்டமன்றத் தொகுதியில் நடந்த இடைத்தேர்தலின் போது பணப்பட்டுவாடா மூலம் திமுக வெற்றியடைந்ததாகக் கூறப்படும் நிகழ்வின் தொடர்ச்சியாகத் தேர்தலில் பணம் வழங்கி வெற்றி பெறும் முறைக்குத் **திருமங்கலம் ஃபார்முலா** (**திருமங்கலம் சூத்திரம்**) என்ற பெயர் உருவானது.

## பின்னணி
2009 ஆம் ஆண்டு தமிழ்நாடு மதுரை மாவட்டம் திருமங்கலம் சட்டமன்றத் தொகுதி  உறுப்பினர் வீர இளவரசன் (ம.தி.மு.க)  இறந்ததையடுத்து அந்த தொகுதிக்கு இடைத்தேர்தல் நடைபெற்றது. இதில் அதிமுக சார்பில் முத்துராமலிங்கமும் திமுகவின் சார்பில் லதா அதியமானும் (காலஞ்சென்ற மு. சி. சோ. அதியமானின் மனைவி) போட்டியிட்டனர். இந்த தேர்தலில் அப்போதைய முதலமைச்சர் மு. கருணாநிதியின் மகன் மு. க. அழகிரி தலைமையில் கட்சி தொண்டர்கள் பணியாற்றி லதா அதியமானை வெற்றி அடையச் செய்தனர். இந்த இடைத் தேர்தலின் போது திருமங்கலம் தொகுதியில் பணம் மற்றும் பரிசு பொருட்களை வாக்காளர்களுக்கு கொடுத்து வெற்றிபெற்றதாக பரவலான குற்றச்சாட்டு எழுந்தது. இருப்பினும் தகுந்த சான்றுகள் இல்லாமையால் எந்த குற்றவியல் நடவடிக்கையும் எடுக்கப்படவில்லை; தேர்தல் ஆணையமும் இத்தேர்தலை ரத்து செய்யவில்லை. 

அதன் பின் வந்த இடைதேர்தல்களிலும் 2009 நாடாளுமன்றத் தேர்தலிலும் இதே போன்று பணபட்டுவாடா நடந்ததாகவும் குற்றம் சாட்டப்பட்டது. காலபோக்கில் இவ்வாறாக வாக்களர்களுக்கு பணம் வழங்கி வாக்கு பெறும் முறைக்கு **திருமங்கலம் ஃபார்முலா** என்ற பெயர் உருவானது. ஆயிரம் ரூபாயில் இருந்து ஐந்தாயிரம் ரூபாய் வரை வழங்கப்பட்டது என்று அப்போதைய ஆளும் கட்சியான திமுகவின் மீது குற்றம் சாட்டப்பட்டது.

## உசாத்துணை
*‘Cash for votes a way of political life in South India’
*திருமங்கலமாகும் தமிழகம் 
*Alagiri-pampered constituency seeks 2009 encore 

பகுப்பு:தமிழக அரசியல்
பகுப்பு:திருமங்கலம்
அனைத்துலக அஞ்சல் ஒன்றியம்

**அனைத்துலக அஞ்சல் ஒன்றியம்** (Universal Postal Union) என்பது ஒரு பன்னாட்டு அமைப்பு. இது உறுப்பு நாடுகளிடையே அஞ்சல் கொள்கைகளையும், உலகளாவிய அஞ்சல் முறைமைகளையும் ஒருங்கிணைப்பதில் ஈடுபடுகின்றது. அனைத்துலக அஞ்சல் ஒன்றியம், பேரவை, நிர்வாக அவை, அஞ்சல் செயற்பாட்டு அவை, பன்னாட்டுப் பணியகம் என்னும் நான்கு அமைப்புக்களை உள்ளடக்கியுள்ளது. இதன் உறுப்பு நாடுகள் ஒவ்வொன்றும் பன்னாட்டு அஞ்சல் பணிகளை ஒரே வரையறைகளுக்கு உட்பட்டுச் செய்வதற்கு ஒத்துக்கொண்டு உள்ளன. அனைத்துலக அஞ்சல் ஒன்றியத்தின் தலைமை அலுவலகம் சுவிட்சர்லாந்தின் பேர்ண் நகரில் அமைந்துள்ளது. இந்த ஒன்றியத்தின் பணியக மொழி பிரெஞ்சு ஆகும். 1994 ஆம் ஆண்டில் ஆங்கிலமும் வேலைகளைச் செய்வதற்கான ஒரு மொழியாகச் சேர்க்கப்பட்டுள்ளது.

## மேலோட்டம்
அனைத்துலக அஞ்சல் ஒன்றியம் தொடங்குவதற்கு முன்னர், ஒவ்வொரு நாடும், அது அஞ்சல் சேவைகளை நடத்த விரும்பும் ஒவ்வொரு பிற நாட்டுடனும் தனித்தனியான அஞ்சல் ஒப்பந்தங்களைச் செய்துகொள்ள வேண்டியிருந்தது. இதனை எளிமையாக்கும் நோக்கில் 1863 ஆம் ஆண்டில் ஐக்கிய அமெரிக்கா ஒரு பன்னாட்டு அஞ்சல் மாநாட்டைக் கூட்டியது. இதைத் தொடர்ந்து, 1874 ஆம் ஆண்டில், முன்னர் பிரசியாவினதும், பின்னர் செருமனியினதும் அஞ்சல் அமைச்சராக இருந்த ஈன்றிக் வொன் இசுட்டீபன் (Heinrich von Stephan) என்பவர் பொது அஞ்சல் ஒன்றியம் என்னும் பெயரில் ஒரு அமைப்பை நிறுவினார். இது 1874 அக்டோபர் 9 ஆம் தேதி கைச்சாத்தான பேர்ண் ஒப்பந்தத்தின் விளைவாக உருவானது. ரைனில் கப்பலோட்டுவதற்கான மைய ஆணையம், பன்னாட்டுத் தொலைத்தொடர்பு ஒன்றியம் என்பவற்றுக்கு அடுத்தபடியாக உலகின் மூன்றாவது பழைமையான பன்னாட்டு அமைப்பு இதுவே. நான்கு ஆண்டுகளுக்குப் பின்னர் இந்த ஒன்றியத்தின் பெயர் அனைத்துலக அஞ்சல் ஒன்றியம் என மாற்றப்பட்டது.

முன்னர் அஞ்சல்கள் ஒவ்வொரு நாடுகளினூடாகவும் செல்லும்போது அந்த நாடுகளின் அஞ்சல்தலைகள் ஒட்டப்படவேண்டும். அனைத்துலக அஞ்சல் ஒன்றிய ஒப்பந்தம் ஏற்பட்ட பின்னர் உறுப்பு நாடொன்றின் அஞ்சல் தலை ஏனைய உறுப்பு நாடுகளால் ஏற்றுக்கொள்ளப்பட்டது. இதனால் அஞ்சல்கள் பயணம் செய்யும் முழுத் தூரமும், அது அஞ்சலில் இடப்பட்ட நாட்டு அஞ்சல்தலையுடன் எடுத்துச்செல்ல வழியேற்பட்டது. இது இந்த ஒப்பந்தத்தின் முக்கியமான விளைவுகளில் ஒன்றாகும்.

1945 ஆம் ஆண்டில் ஐக்கிய நாடுகள் அவை அமைக்கப்பட்ட பின்னர் அனைத்துலக அஞ்சல் ஒன்றியம் அதன் சிறப்பு முகமை நிறுவனமாக ஆனது. 1969 ஆம் ஆண்டில் அனைத்துலக அஞ்சல் ஒன்றியம் புதிய கட்டண முறை ஒன்றை அறிமுகப்படுத்தியது. இதன்படி, இரண்டு நாடுகளுக்கு இடையிலான அஞ்சல் போக்குவரத்தின் மொத்த நிறைகளுக்கு இடையிலான வேறுபாட்டுக்கு அமையக் கட்டணம் செலுத்த வேண்டும். அஞ்சல் போக்குவரத்து ஒரு திசையில் மறு திசையைவிட அதிகமாக இருக்கும் நிலையில் இம்முறை நியாயமானதாக அமைந்தது. இந்த முறையினால், சஞ்சிகைகள் போன்றவற்றை அனுப்புவதற்கான கட்டணம் அதிகரித்தது. இந்த நிலையைச் சீர் செய்யும் முகமாக 1991 ஆம் ஆண்டில் புதிய முறை ஒன்று அறிமுகமானது. இதன்படி, ஆண்டொன்றுக்கு 150 தொன்களுக்கு மேற்பட்ட அஞ்சல்களைப் பெறும் நாடுகளுக்கு கடிதங்களுக்கும், சஞ்சிகைகளுக்கும் தனித்தனியான கட்டணங்கள் ஏற்படுத்தப்பட்டன.

## குறிப்புகள்

பகுப்பு:ஐக்கிய நாடுகள் நிறுவனங்கள்
பகுப்பு:அஞ்சல்
ஏ. கே. கருணாகரன்

**ஏ. கே. கருணாகரன்** (5 திசம்பர் 1945 – 19 நவம்பர் 2022) இலங்கையின் பிரபலமான ஒரு கருநாடக இசைக் கலைஞர்.

## வாழ்க்கைச் சுருக்கம்
யாழ்ப்பாண மாவட்டம் வடமராட்சியில் கரவெட்டியில் பிறந்த கருணாகரன் நெல்லியடி மத்திய மகா வித்தியாலயத்தில் கல்வி பயின்றபொழுதே 6 ஆம் வகுப்பில் கருநாடக இசையில் பயிற்சி பெற ஆரம்பித்தார். 1961 இல் யாழ்ப்பாணம் இராமநாதன் இசைக்கல்லூரியில் சேர்ந்து பயிற்சி பெற்று சங்கீதரத்தினம் எனும் பட்டம் பெற்றார். அப்பொழுது, பிரபல இசை மேதை மகாராஜபுரம் சந்தானம் அக்கல்லூரியின் அதிபராகக் கடமை புரிந்தார். கருணாகரன், அதன் பின்னர் சென்னை அரசு இசைக் கல்லூரியில் மூன்று ஆண்டுகள் கற்று, சங்கீத வித்துவான், மற்றும் இசை கற்பிப்பதில் டிப்புளோமா பட்டமும் பெற்றார். சென்னையிலும் மகாராஜபுரம் சந்தானத்துடன் கச்சேரிகளில் பாடுவதற்கும் அவருக்குச் சந்தர்ப்பம் கிடைத்தது.

1969 இல் இலங்கை வானொலியில் இசை நிகழ்ச்சித் தயாரிப்பாளராகப் பணியாற்றினார். சிறிது காலத்தின் பின் அவர் அங்கு தமிழ் சேவையின் வாத்தியக் குழுவின் தலைவராகப் பணி உயர்வு பெற்றார். இராமநாதன் இசைக்கல்லூரி யாழ்ப்பாணப் பல்கலைக்கழகத்துடன் இணைக்கப்பட்டபோது, 1979ஆம் ஆண்டு முதல் 10 ஆண்டுகள் போதனாசிரியராகப் பணியாற்றினார்.

பின்னர் 1989ஆம் ஆண்டில் சிங்கப்பூர் இந்திய நுண்கலைக் கழகத்தில் இசை ஆசிரியராகப் பதவி பெற்றார். அங்கு கருணாகரன் 11 ஆண்டுகள் வரை பணியாற்றி, பல இசை அரங்கேற்றங்களை நடாத்தி கச்சேரி செய்யக்கூடிய பல மாணவர்களை உருவாக்கியபின் 2002ஆம் ஆண்டு இலங்கை திரும்பினார். பின்னர் கிழக்குப் பல்கலைக்கழகத்தின் சுவாமி விபுலானந்த இசை நடனக் கல்லூரியில் இசை விரிவுரையாளராக நான்கு ஆண்டுகள் பணி புரிந்தார். பின்னர் மீண்டும் யாழ். பல்கலைக்கழக இராமநாதன் நுண்கலைக் கழகத்தில் 2011 முதல் இசை விரிவுரையாளராகப் பணிபுரிந்து வந்தார். கருணாகரன் கர்நாடக இசையையும் பல இளம் கலைஞர்களை ஊக்குவிப்பதற்காகவும் ஆலாபனா எனும் சங்கீத சபாவை பல ஆண்டுகளாக கொழும்பில் நடத்தி வந்தார்.

இவர் எழுதிய "சங்கீதானுபவம்" என்ற நூல் 2011 சூன் மாதத்தில் கொழும்பில் வெளியிடப்பட்டது.

## விருதுகள்
*தேசநேத்ரு விருது (2014)
*வடமாகாண முதலமைச்சர் விருது (2014)

## மேற்கோள்கள்

## வெளி இணைப்புகள்
*  - இலங்கை வானொலியில் 2022 நவம்பர் 22 இரவு 7.30க்கு ஒலிபரப்பானது.
* பவளவிழா காணும் இசையாளர் ஏ. கே. கருணாகரன் 
* இசை உலகின் பெருந்தவமான பேராசான் ஏ.கே.கருணாகரன் | என் சண்முகலிங்கன் அஞ்சலி

பகுப்பு:ஈழத்துக் கருநாடக இசைக் கலைஞர்கள்
பகுப்பு:ஈழத்து வானொலிக் கலைஞர்கள்
பகுப்பு:1945 பிறப்புகள்
பகுப்பு:2022 இறப்புகள்
பகுப்பு:ஈழத்துக் கலைஞர்கள்
ஸ்டான்லி ஜாக்சன்

, 
**ஸ்டான்லி ஜாக்சன்** (*Stanley Jackson*, பிறப்பு: நவம்பர் 21 1870, இறப்பு: மார்ச்சு 9 1947) இங்கிலாந்து அணியின் துடுப்பாட்டக்காரர். இவர் 20 தேர்வுத் துடுப்பாட்டப் போட்டியிலும், 309 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1893 - 1905 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1870 பிறப்புகள்
பகுப்பு:1947 இறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
ஸ்டீவ் ஜேம்ஸ்

**ஸ்டீவ் ஜேம்ஸ்** (*Steve James )*, பிறப்பு: செப்டம்பர் 7 1967, இங்கிலாந்து அணியின் துடுப்பாட்டக்காரர். இவர் 18 தேர்வுத் துடுப்பாட்டப் போட்டியிலும், 365 முதல்தர துடுப்பாட்டப்போட்டிகளிலும், கலந்து கொண்டுள்ளார். இவர் 1998 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1967 பிறப்புகள்
பகுப்பு:வாழும் மக்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
ஜான் ஜேம்சன்

**ஜான் ஜேம்சன்** (*John Jameson*, **ஜோன் ஜேம்சன்** பிறப்பு: சூன் 30 1941, இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டியிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும், கலந்து கொண்டுள்ளார். இவர் 1970 - 1975 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1941 பிறப்புகள்
பகுப்பு:வார்விக்சையர் துடுப்பாட்டக்காரர்கள்
பகுப்பு:வாழும் மக்கள்
உத்தம மித்திரன் (இதழ்)

**உத்தம மித்திரன்** இந்தியா,  தமிழ் நாடு,  சென்னையிலிருந்து 1949ம் ஆண்டில் வெளிவந்த ஓர் வார இதழாகும்.

## ஆசிரியர்
* முகம்மது இபுராகிம்

## உள்ளடக்கம்
இவ்விதழில் இசுலாமிய செய்திகளுக்கும், இனங்களுக்கிடையே நல்லிணக்கத்தை வளர்க்கக்கூடிய செய்திகளுக்கும் முக்கியத்துவம் கொடுக்கப்பட்டிருந்தன. மேலும், கதைகள், கட்டுரைகள், கவிதைகள் என்பனவும் இடம்பெற்றிருந்தன.

பகுப்பு:தமிழ்நாட்டுச் சிற்றிதழ்கள்
உமர் கய்யாம் (சிற்றிதழ்)

**உமர் கய்யாம்** இந்தியா,  தமிழ் நாடு,  சென்னையிலிருந்து 1982ம் ஆண்டில் வெளிவந்த ஓர் மாத இதழாகும்.

## ஆசிரியர்
* எஸ். எம். உமர்

## சிறப்பு
இதுவொரு திரைப்பட இதழாகக் காணப்பட்டாலும்கூட, இசுலாமியச் செய்திகளையும் இவ்விதழ் உள்வாங்கியிருந்தது.

பகுப்பு:தமிழ்நாட்டுச் சிற்றிதழ்கள்
உம்மத் (இலங்கை சிற்றிதழ்)

**உம்மத்** இலங்கை,  கொழும்பிலிருந்து 1970ம் ஆண்டில் வெளிவந்த ஓர் வார இதழாகும்.
உம்மத் என்ற பெயரில் இலங்கை, இந்தியா ஆகிய நாடுகளில் இடைக்கிடையே சில சிற்றிதழ்கள் வெளிவந்துள்ளன.

## ஆசிரியர்
* முகைதீன்

## பொருள்
'உம்மத்' என்ற அரபுப் பதம் 'சமுதாயம்' என்ற பொருளைக் கொண்டது.

## உள்ளடக்கம்
இவ்விதழில் இசுலாமிய சமுதாயம் பற்றியதும், இசுலாமியர்களின் வாழ்க்கை முறைகள் பற்றியும் பல்வேறு ஆக்கங்கள் இடம்பெற்றிருந்தன. 
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன் 
பகுப்பு:இலங்கை இசுலாமியத் தமிழ் இதழ்கள்
உம்மத் (இந்திய சிற்றிதழ்)

**உம்மத்** இந்தியா,  தமிழ் நாடு,  சென்னையிலிருந்து 1992ம் ஆண்டில் வெளிவந்த ஓர் மாத இதழாகும்.
## ஆசிரியர்
* பேராசிரியர் அப்துர் ரஹ்மான். 
இவர் சென்னை ஜமாலிய்யா அரபுக் கல்லூரிப் பேராசிரியராவார். 
## பணிக்கூற்று
இஸ்லாமிய இலக்கிய மாத இதழ்
## உள்ளடக்கம்
கட்டுரைகள், கவிதைகள், கதைகள் ஆகியன இடம்பெற்றிருந்தன இசுலாமிய அடிப்படையில் அமைந்த ஆய்வுக் கட்டுரைகளுக்கும், கொள்கை விளக்க கட்டுரைகளுக்கும் முக்கியத்துவம் கொடுத்திருந்தது.

பகுப்பு:தமிழ்நாட்டுச் சிற்றிதழ்கள்
உரிமைக் குரல் (இதழ்)

**உரிமைக் குரல்** இந்தியா,  தமிழ் நாடு,  சென்னையிலிருந்து 1961ம் ஆண்டில் ஓர் வார இதழாகவும் இடைக்கிடையே மாதமிரு முறை இதழாகவும் வெளிவந்துள்ளது.

## ஆசிரியர்
* அ. க. ரிபாயி

## வெளியீடு
இந்தியன் யூனியன் முஸ்லிம் லீக் அதிகாரப் பூர்வ ஏடு

## உள்ளடக்கம்
இது ஒரு அமைப்பின் உத்தியோகபூர்வ இதழாகக் காணப்பட்டமையினால் இயக்க செய்திகளுக்கு முக்கியத்துவம் கொடுக்கப்பட்டிருந்தது. இந்திய அரசியல் பற்றி முஸ்லிம்களின் அரசியல் பற்றியும் பல்வேறு கட்டுரைகளை கொண்டிருந்தது. மேலும், முஸ்லிமகள் தொடர்பான ஆய்வுக் கட்டுரைகளும் இடம்பெற்றிருந்தன.

பகுப்பு:தமிழ்நாட்டுச் சிற்றிதழ்கள்
உலக நேசன் (இதழ்)

**உலக நேசன்** மலேசியா,  பினாங்குவிலிருந்து 1883ம் ஆண்டில் வெளிவந்த ஒரு வார இதழாகும். 

## ஆசிரியர்
* அ. மு. மரைக்காயர். 

## முதல் இதழ்
'பிஸ்மில்லாஹி' என்ற வாழ்த்துடன் கூடிய வசனத்துடன் ஆரம்பிக்கின்றது. இசுலாமியர்கள் ஒரு விடயத்தை ஆரம்பிக்கும்போது 'பிஸ்மில்லாஹி' என்றே ஆரம்பிப்பர். இதன் கருத்து 'இறைவன் பெயரால் துவங்குகின்றேன்' என்பதாம். 

## உள்ளடக்கம்
மலேசியா, இந்தியா செய்திகளுக்கும் உலக செய்திகளுக்கும் முக்கியத்துவம் கொடுத்திருந்தது. மேலும், கட்டுரைகள், கவிதைகள், கதைகள் என்பனவும் இடம்பெற்றிருந்தன. 
பகுப்பு:மலேசியத் தமிழ் இதழ்கள்
உண்மை ஒளி (சிற்றிதழ்)

**உண்மை ஒளி** இந்தியா,  தமிழ் நாடு,  சென்னையிலிருந்து 1984ம் ஆண்டில் வெளிவந்த ஓர் மாத இதழாகும்.

## ஆசிரியர்
* ஈத்கா தாஜுதீன்

## உள்ளடக்கம்
இசுலாமிய கொள்கை பற்றிய விளக்க ஏடாகவும் இது காணப்பட்டது. இசுலாமிய அடிப்படைகளான நம்பிக்கை, தொழுகை, சகாத் எனும் ஏழை வரி, நோன்பு எனும் விரதம், ஹஜ் ஆகிய கடமைகள் பற்றி தெளிவான விளக்கத்தினை இது வழங்கத்தக்க வகையில் அமைந்திருந்தது.

பகுப்பு:தமிழ்நாட்டுச் சிற்றிதழ்கள்
பகுப்பு:இசுலாமிய தமிழ் இதழ்கள்
டொயோட்டா உற்பத்தி முறைமை

**டொயோடா உற்பத்தி முறைமை** (*Toyota Production System*) என்பது டொயோடா மோட்டார் கூட்டு நிறுவனத்தால் உருவாக்கப்பட்ட முறைமையாகும். இம்முறைமை நிறுவனர் சகிச்ஹி டொயோடா, அவரது புதல்வர் கிசிரோ டொயொடா மற்றும் அந்நிறுவனத்தின் பொறியாளர் டாயிசி ஒஹ்னோ என்பவர்களால் கூட்டாக உருவக்கபட்டதாகும்.

இம்முறைமை இரண்டாம் உலகப்போர் முடிந்தவுடன் உருவாக்கப்பட்டாலும், 1973ல் ஏற்பட்ட எரிபொருள் தட்டுபாடின்போதுதான் இதனுடைய முக்கியத்துவம் உணரப்பட்டது. இது டொயோடா நிறுவனத்தின் மேலாண்மை தத்துவம் மற்றும் செயல்முறையினை உள்ளடக்கியதாகும்.

இதனுடைய முந்தய பெயர் தகுந்த நேர (Just-in-Time) முறைமை என்று அழைக்கப்பட்டது. இம்முறைமையின் முக்கிய நோக்கம் விரயங்களை நீக்குதல், முரண்களை தவிர்த்தல், நடைமுறைகளின் மீது திணிக்கப்படும் அதிகப்படியான சுமைகளை நீக்குதல் என்ற மூன்று நோக்கங்களாகும். 

இத்ததுவம் பின் வரும் 7 வகையான விரயங்களை தெளிவாக விளக்கியுள்ளது.

1. அதிகபடியான உற்பத்தி

2. நகர்வு (இயந்திரத்தினுடைய அல்லது இயந்திர இயக்குநருடைய)

3. காத்திருப்பு (இயந்திரத்தினுடைய அல்லது இயந்திர இயக்குநருடைய)

4. ஊர்வு (செயல்களுக்கு இடையில் பொருள்களின் தேவையற்ற ஊர்வு)

5. அதிகபடியான செயல் முறை

6. இருப்பு (உற்பத்திக்கான மூலப்பொருள் அல்லது உற்பத்தியில் முழுமையடைந்த பொருள்)

7. திருத்தம் (மறு சீர் செய்தல்)

பகுப்பு:உற்பத்தி
பகுப்பு:தர மேலாண்மை
எழுச்சிக்குரல் (இலங்கை இதழ்)

**எழுச்சிக்குரல்** இலங்கை கொழும்பிலிருந்து 1987ம் ஆண்டில் வெளிவந்த ஓர் வார இதழாகும்.

## ஆசிரியர்
* அஸ்ஹர்

## பணிக்கூற்று
அடக்கி ஒடுக்கப்பட்ட மக்களின் இலட்சியக் குரல்

## உள்ளடக்கம்
எழுச்சிக்குரல் இலங்கை முஸ்லிம்களின் அரசியல் பற்றிய பிரச்சினைகளை அலசும் ஓர் இதழாக காணப்பட்டது.  இவ்விதழ் வெளிவந்த பின்பு இலங்கை முஸ்லிம் அரசியலில் ஒரு தாக்கத்தை ஏற்படுத்தியது எனலாம். நடுநிலைமையான அரசியல் ஆக்கங்களையும் முஸ்லிம்களின் பிரச்சினைகளையும் இது கொண்டிருந்தது. 
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன் 
பகுப்பு:இலங்கை இசுலாமியத் தமிழ் இதழ்கள்
எழுத்தாணி (இதழ்)

**எழுத்தாணி** மலேசியாவிலிருந்து 1945ம் ஆண்டில் வெளிவந்த ஒரு வார இதழாகும்.

## ஆசிரியர்
* அப்துல் ரஜாக்

## உள்ளடக்கம்
20ம் நூற்றாண்டின் மத்திய பகுதியில் மலேசியாவிலிருந்து வெளிவந்த ஒரு இதழான 'எழுத்தாணி'யில் கட்டுரைகள், கவிதைகள், கதைகள், விமர்சனங்கள், ஆய்வுக் கட்டுரைகள், நூலாய்வுகள், கேள்வி பதில் போன்ற பல்வேறு அம்சங்கள் இடம்பெற்றிருந்தன. 
பகுப்பு:மலேசியத் தமிழ் இதழ்கள்
கடல் (சிற்றிதழ்)

**கடல்** இலங்கையிலிருந்து 1975ம் ஆண்டில் வெளிவந்த ஒரு மாத இதழாகும். 

## ஆசிரியர்
* சிராஜுதீன். 

## உள்ளடக்கம்
இவ்விதழ் ஓர் இலக்கிய இதழாகும். கவிதைகள், கட்டுரைகள், சிறுகதைகள், விகடத் துணுக்குகள் கேள்வி பதில், வாசகர் வட்டம் போன்ற பல்வேறு அம்சங்கள் இடம்பெற்றிருந்தன. 
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன் 
பகுப்பு:இலங்கை இசுலாமியத் தமிழ் இதழ்கள்
கடலோசை (சிற்றிதழ்)

**கடலோசை** இந்தியா, தமிழ் நாடு, சென்னையிலிருந்து 1970ம் ஆண்டில் வெளிவந்த ஓர் வார இதழாகும். இவ்விதழ் இந்திய தமிழ் முஸ்லிம் ஒருவரால் நடத்தப்பட்டதாக அறியமுடிகின்றது.

## ஆசிரியர்
* கடலோசை காதர்.

## பணிக்கூற்று
* காமராஜ் படையின் போராயுதம்

## உள்ளடக்கம்
இதில் அரசியல் சார்ந்த ஆக்கங்களும், இலக்கிய ஆக்கங்களும் இடம்பெற்றிருந்தன.

பகுப்பு:தமிழ்நாட்டுச் சிற்றிதழ்கள்